ANPC avertizează asupra „shrinkflation”: Mai puțin produs în ambalaj, la același preț. Ce trebuie să verifice cumpărătorii

Consumatorii trebuie să verifice cantitatea netă și prețul pe kilogram sau pe litru, nu doar suma afișată la raft, a avertizat joi Autoritatea Națională pentru Protecția Consumatorilor (ANPC). Recomandarea vine în contextul fenomenului de „shrinkflation”, prin care cantitatea unui produs este redusă, în timp ce prețul rămâne neschimbat sau scade într-o proporție mai mică.